text: [{"text_idx": "#000008", "text": "LELO i bika le pano? Bantu badi na masobo makatampe. Mulopwe wa Babiloni i mwite beni ba bule\u0304me kanunu kamo. Bengidijanga bitomeno bya nsahabu ne bya ndalama, ne ngeso yoba\u0304selele mu tempelo ya Yehova mu Yelusalema. Ino, amba batale, minwe ya kikasala kya muntu ibamweka ne kushilula kulemba ku lubumbu. Bonso abakwatwa moyo."}, {"text_idx": "#000009", "text": "Pano mulopwe i Beleshazale, munkana Nebukaneza. Waela lubila lwa kwityija bantu bonso ba n\u0303eni. Mulopwe wanena\u2019mba: \u2018Yense ukatanga bino bilembwa ne kwibishintulula, ukapebwa byabuntu bivule, kadi ukekala mwendeji wa busatu mu bulopwe.\u2019 Ino bonso ba n\u0303eni abakomenwa kwibitanga ne kwibishintulula."}, {"text_idx": "#000012", "text": "Ebiya Danyele kanena Beleshazale amba: \u2018Ino abe, wadi uyukile byonso bya\u0304mufikile, kadi nobe ubetatula\u2019nka bwa Nebukaneza. Ubasela bitomeno ne ngeso ya mu tempelo ya Yehova kotomena\u2019mo. Ubatumbija baleza ba mityi ne mabwe, ino kutendela Umpangi wetu Mukatampe mpika. O mwanda Leza watume kuboko kulembe byobi bilembwa.\u2019"}, {"text_idx": "#000013", "text": "\u2018MENE kishintulula\u2019mba Leza wabala mafuku a bulopwe bobe ne kufudija\u2019bo. TEKEL kishintulula\u2019mba ubatompekejibwa pa kitompekejo, ubamweka bu mubi. UPHARSIN kishintulula\u2019mba bulopwe bobe bubapebwa ku Bene Mede ne Bene Peleshia.\u2019"}]